III วิ่ง 4% โบรกชี้กำไร Q4/65 โตต่อ ขนส่งทางอากาศหนุน เคาะเป้า 17.10 บ.
III บวก 4% ลุ้นกำไรไตรมาส 4/65 โตต่อเนื่อง อานิสงส์ไอซีซั่นธุรกิจขนส่งทางอากาศ ส่วนปี 66 คาดกำไร 614 ลบ. แนะนำราคาเป้าหมาย 17.10 บ.
III บวก 4% ลุ้นกำไรไตรมาส 4/65 โตต่อเนื่อง อานิสงส์ไอซีซั่นธุรกิจขนส่งทางอากาศ ส่วนปี 66 คาดกำไร 614 ลบ. แนะนำราคาเป้าหมาย 17.10 บ.
11 ม.ค. 2566

ผู้สื่อข่าวรายงานว่า วันนี้ (11 ม.ค.66) ราคาหุ้น บริษัท ทริพเพิล ไอ โลจิสติกส์ จำกัด (มหาชน) หรือ III ณ เวลา 10:35 น. อยู่ที่ระดับ 14.30 บาท บวก 0.50 บาท หรือ 3.62% สูงสุดที่ระดับ 14.50 บาท ต่ำสุดที่ระดับ 14 บาท ด้วยมูลค่าการซื้อขาย 72.08 ล้านบาท

บล.คิงส์ฟอร์ด ระบุในบทวิเคราะห์วันนี้ (11 ม.ค.) ว่า ไตรมาส 4/65 คาดผลประกอบการจะยังคงเติบโตต่อเนื่อง หนุนจาก High Season ของธุรกิจ Air freight ตามปริมาณเที่ยวบินที่ฟื้นตัว ส่วนปี 66 ทางฝ่ายวิจัยคาดการณ์กําไรสุทธิอยู่ที่ 614 ล้านบาท เติบโต 17% จากงวดเดียวกันของปีก่อน รับอานิสงส์จีนเปิดประเทศส่งผลให้จำนวนไฟล์ทบินและปริมาณพื้นที่ใต้ท้องเครื่องมากขึ้น รวมถึงรับรู้ส่วนแบ่งกําไรของ ANI เข้ามามากขึ้นหลัง ANI ซื้อหุ้นที่เหลืออีก 80% ของ Asia GSA (M) ก่อนที่จะยื่น Filing เตรียม Spin-off ANI ในช่วงไตรมาส 2/66 โดยคาดว่า ANI จะสร้างกําไรในปี 66-67 ราว 870 ล้านบาท และ 1 พันล้านบาท แนะนำราคาเป้าหมาย 17.10 บาท